Jon Ossoff
Thomas Jonathan Ossoff (født 16. februar 1987) er en amerikansk politiker, som er demokratisk senator for delstaten Georgia.

Baggrund 
Jon Ossoff er jøde, og siger at hans jødiske opvækst blandt mennesker som havde undsluppet pogromer og holocaust er grunden til hans dedikation til kampen for retfærdighed.

Ossoff har en mastergrad i international politisk økonomi fra London School of Economics.

Politiske karriere

2017 valg til Repræsentanternes Hus 
Efter at det siddende medlem af Repræsentanternes Hus for Georgias 6. distrikt, republikaneren Tom Price, var blevet valgt til sundhedsminister i Præsident Trumps regering, skulle der være et nyt valg i distriktet om at fylde den nu tomme plads. Ossoff annoncerede den 6. januar 2017 at han ville være kandidat ved valget.

Ved første runde af valget den 18. april, hvor at alle kandidaterne fra begge partier deltog, fik Ossoff 48,1% af stemmerne, kun 2% fra at vinde uden nødvendigheden for en anden runde.

Den anden runde mellem Ossoff og andenpladsen fra den første runde, republikaneren Karen Handel, blev afholdt den 20. juni. Trods Ossoffs stærke første runde, så tabte Ossoff den anden runde med 48,2% af stemmerne imod Handels 51,8%.

2020 valg til Senatet 
Ossoff forsøgte igen i 2020, denne gang som kandidat til Senatet, da den siddende senator, republikaneren David Perdue skulle genvælges.

Ved den første runde den 3. november lykkedes det ikke for hverken Perdue eller Ossoff at nå en majoritet, da den libertarianske kandidat fik 2,5% af stemmerne. Ossoff og Perdue gik videre til den anden runde.

Den anden runde blev holdt den 5. januar 2021. Her vandt Ossoff en spinkel sejr med 50,6% af stemmerne, og blev dermed valgt som senator.

Ossoff blev hermed den første millennial, altså person født mellem 1980-2000, til at blive valgt til den amerikanske senat.

Kilder

Eksterne henvisninger 

 Jon Ossoff - Official Website
 Jon Ossoff på Twitter

Personer fra Georgia
Politikere fra USA
Medlemmer af Senatet i USA
Medlemmer af USA's kongres for det demokratiske parti